CELEX: 32022D0435
Language: sl
Date: 2022-03-08 00:00:00
Title: Sklep Evropske centralne banke (EU) 2022/435 z dne 8. marca 2022 o spremembi Sklepa 2010/275/EU v zvezi z upravljanjem združenih dvostranskih posojil v korist Helenske republike (ECB/2022/9)

16.3.2022   
               
               
                  SL
               
               
                  Uradni list Evropske unije
               
               
                  L 88/196
               
            
         SKLEP EVROPSKE CENTRALNE BANKE (EU) 2022/435
         z dne 8. marca 2022
         o spremembi Sklepa 2010/275/EU v zvezi z upravljanjem združenih dvostranskih posojil v korist Helenske republike (ECB/2022/9)
         Izvršilni odbor Evropske centralne banke je –
         ob upoštevanju Pogodbe o delovanju Evropske unije in zlasti člena 132 Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti členov 17 in 21 Statuta,
         ob upoštevanju naslednjega:
         
                     (1)
                  
                  
                     Obrestovanje vlog pri Evropski centralni banki (ECB), kakor je določeno v Sklepu 2010/275/EU Evropske centralne banke (ECB/2010/4) (1), bi bilo treba uskladiti z obrestovanjem vlog države v skladu s Smernico Evropske centralne banke (EU) 2019/671 (ECB/2019/7) (2), da se zagotovi skladnost obrestovanja primerljivih vlog v Eurosistemu.
                  
               
                     (2)
                  
                  
                     Zato je treba Sklep 2010/275/EU (ECB/2010/4) ustrezno spremeniti –
                  
               SPREJEL NASLEDNJI SKLEP:
         
            Člen 1
            Sprememba
            Člen 5 Sklepa 2010/275/EU (ECB/2010/4) se nadomesti z naslednjim:
            
               
                  „Člen 5
                  Obrestovanje
                  Stanje na računu, ki se vodi pri ECB v imenu posojilodajalk, se obrestuje tako:
                  
                              (a)
                           
                           
                              če je obrestna mera mejnega depozita na zadevni koledarski dan enaka nič ali višja (pozitivna), se obrestuje po obrestni meri nič odstotkov ali po eurski kratkoročni obrestni meri (€STR), in sicer po tisti, ki je nižja;
                           
                        
                              (b)
                           
                           
                              če je obrestna mera mejnega depozita na zadevni koledarski dan nižja od nič (negativna), se obrestuje po obrestni meri mejnega depozita ali po eurski kratkoročni obrestni meri (€STR), in sicer po tisti, ki je nižja.“.
                           
                        
            
         
         
            Člen 2
            Začetek veljavnosti
            Ta sklep začne veljati peti dan po objavi v Uradnem listu Evropske unije.
            Uporablja se od 4. aprila 2022.
         
         
            V Frankfurtu na Majni, 8. marca 2022
            
               
                  Predsednica ECB
               
               Christine LAGARDE
            
         
         
            (1)  Sklep 2010/275/EU Evropske centralne banke z dne 10. maja 2010 v zvezi z upravljanjem združenih dvostranskih posojil v korist Helenske republike in o spremembi Sklepa ECB/2007/7 (ECB/2010/4) (UL L 119, 13.5.2010, str. 24).
         
            (2)  Smernica Evropske centralne banke (EU) 2019/671 z dne 9. aprila 2019 o domačih poslih upravljanja sredstev in obveznosti s strani nacionalnih centralnih bank (ECB/2019/7) (UL L 113, 29.4.2019, str. 11).